# **Persondatapolitik for Bram El & Data ApS**

Bram El & Data er dataansvarlig.

Bram El & Data behandler persondata for kunder og ansatte. Behandlingen af data sker i henhold til den gældende datalovgivning samt lovgivning, der vedrører el-installationer.

Oplysninger om virksomheden:

Bram El & Data ApS

Vilhelm Bergsøes Allé 16

2860 Søborg

Tlf. 39293262

CVR: 29512256

**Behandling af oplysninger om kunder**

Persondata for kunder indbefatter følgende: Navn, adresse, telefonnummer, e-mail, evt. CVR-nummer.

Oplysningerne benyttes til angivelse af, hvor bestilt arbejde skal udføres, kontaktoplysninger samt til fremsendelse af faktura.

Oplysningerne opbevares udelukkende elektronisk i dels et ordrestyringssystem og dels et økonomistyringssystem. Systemerne tilgås kun af virksomhedens ansatte.

Bram El & Data har en databehandleraftale med udbyderne af de pågældende systemer, der sikrer, at data behandles i henhold til GDPR-forordningen.

Oplysningerne deles udelukkende med virksomhedens ansatte med mindre andet er aftalt.

Ved manglende betaling af faktura og overdragelse til inkasso, vil de ovenfor nævnte kundeoplysninger samt oplysninger om udført arbejde blive udleveret til den pågældende inkassovirksomhed.

Persondata for kunder opbevares indtil samarbejdet ophører eller så længe El-loven måtte foreskriv, at data om udført elarbejde bevares.

Alle data rettes eller slettes, såfremt den pågældende, som data vedrører, anmoder om det.

**Behandling af oplysninger om ansatte**

Persondata for ansatte indbefatter følgende: Navn, adresse, CPR-nr., telefonnummer, uddannelsesoplysninger, certifikater for gennemførte uddannelser og kurser, bankkontonummer, kørekortoplysninger.

Oplysningerne benyttes til aflønning, registrering af arbejdstid, samt sygdom og andet fravær.

Oplysningerne opbevares dels i en fysisk mappe samt elektronisk i et lønstyringssystem. Visse oplysninger skal videregives til offentlige myndigheder. Det sker ligeledes via et elektronisk system.

Bram El & Data har en databehandleraftale med udbyderne af de pågældende systemer, der sikrer, at data behandles i henhold til GDPR-forordningen.

Systemerne tilgås kun af virksomhedens ansatte.

Oplysninger, der er relevante for firmaets årsregnskab, deles med en revisor.

Persondata for ansatte opbevares, indtil det ikke længere er relevant, dog max 5 år efter ophørt ansættelse.

**Rettigheder**

Kunder og ansatte har ret til en kopi af de persondata, Bram El & Data opbevarer om dem. En kopi af data rekvireres ved henvendelse til Bram El & Data.

Bram El & Data udleverer eller overdrager ikke data til eksterne virksomheder, myndigheder eller personer uden forudgående aftale – ud over i de ovenfor nævnte tilfælde, hvor det er nødvendigt og relevant.

**Procedure ved sikkerhedsbrud**

I tilfælde af sikkerhedsbrud – fx hackerangreb, fejlagtig deling af personoplysninger til tredjepart og lign. – orienteres Datatilsynet samt de personer, hvis data er eller kan være berørt af sikkerhedsbruddet inden for 72 timer.

Bram El & Data noterer alle sikkerhedsbrud og mulige sikkerhedsbrud i en hændelseslog.

Opdateret 12/5-2022